Foto: Mixail Palinchak/RIA «Novosti» Ukraina prezidenti Pyotr Poroshenko maktabni tugatganidan so‘ng, oliy dengizchilik maktabiga o‘qishga kirgan va uni bitirganidan keyin kubrik (kemada komanda joylashadigan umumiy xona) starshina (kichik komandirlarning eng yuqori unvoni, dengiz flotida serjantga baravar unvon) bo‘lgan. Bu haqda «112 Ukraina» xabar qilmoqda. «Kamdan-kam odam biladi, lekin men maktabni bitirganimdan keyin oliy dengizchilik maktabiga o‘qishga kirganman. Men hatto kubrik starshinasi ham bo‘lgandim, keyin Xalqaro munosabatlar institutiga o‘qishga kirganim haqida hujjatlar keldi. Bu taqdir meni dengizchilikdan mahrum qildi», - dedi Poroshenko.    Poroshenko bu haqda Xerson davlat dengizchilik akademiyasida so‘zlagan nutqida aytib o‘tdi. Eslatib o‘tamiz, avvalroq Poroshenko AQShning Ukrainadagi ocharchilikni genotsid deb tan olish haqidagi qarorini qo‘llab-quvvatlagandi.